CELEX: 32011H0516
Language: bg
Date: 2011-08-23 00:00:00
Title: 2011/516/ЕС: Препоръка на Комисията от 23 август 2011 година за намаляване на наличието на диоксини, фурани и ПХБ във фуражите и храните  Текст от значение за ЕИП

24.8.2011   
            
            
               BG
            
            
               Официален вестник на Европейския съюз
            
            
               L 218/23
            
         ПРЕПОРЪКА НА КОМИСИЯТА
   от 23 август 2011 година
   за намаляване на наличието на диоксини, фурани и ПХБ във фуражите и храните
   (текст от значение за ЕИП)
   (2011/516/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз, и по-специално член 292 от него,
   като има предвид, че:
   
               (1)
            
            
               Като част от общата стратегия за намаляване на наличието на диоксини, фурани и ПХБ в околната среда, фуражите и храните бяха приети редица мерки.
            
         
               (2)
            
            
               С Директива 2002/32/ЕО на Европейския парламент и на Съвета от 7 май 2002 г. относно нежеланите вещества в храните за животни (1) бяха определени максимално допустими граници за диоксините и за сумата от диоксини и диоксиноподобни ПХБ във фуражите, а с Регламент (ЕО) № 1881/2006 на Комисията от 19 декември 2006 г. за определяне на максимално допустимите количества на някои замърсители в храните (2) такива граници и сума бяха определени и за храните.
            
         
               (3)
            
            
               С цел да се насърчи действеният подход за намаляване на диоксините и диоксиноподобните ПХБ в храните и фуражите, с Препоръка 2006/88/ЕО на Комисията от 6 февруари 2006 г. относно намаляването на наличието на диоксини, фурани и ПХБ в храните и фуражите (3) бяха определени нива на действия. Тези нива на действия са инструмент за компетентните органи и операторите, с който се подчертават онези случаи, в които е подходящо да се идентифицира източникът на замърсяване и да се предприемат мерки за неговото намаляване или отстраняване. Тъй като източниците на диоксини и диоксиноподобни ПХБ са различни, подходящо е за диоксините, от една страна, и за диоксиноподобните ПХБ, от друга, да се определят отделни нива на действия.
            
         
               (4)
            
            
               Нивата на действия за диоксините и за диоксиноподобните ПХБ във фуражите бяха определени с Директива 2002/32/ЕО.
            
         
               (5)
            
            
               От 28 до 30 юни 2005 г. Световната здравна организация (СЗО) проведе работен семинар на експертно равнище, посветен на преоценката на стойностите на факторите за токсична еквивалентност (ФТЕ), определени от СЗО през 1988 г. Бяха изменени редица стойности на ФТЕ, по-специално за ПХБ, за октахлорираните сродни вещества и за пентахлорираните фурани. Данните за въздействието на новите ФТЕ и за настоящото наличие на въпросните вещества са обобщени в научния доклад на Европейския орган за безопасност на храните (ЕОБХ) „Резултати от наблюдението на равнищата на диоксин във фуражите и храните“ (4). Във връзка с това е подходящо да се преразгледат нивата на действия, като се вземат предвид новите стойности на ФТЕ.
            
         
               (6)
            
            
               Опитът сочи, че когато при някои храни са надвишени нивата на действия, не е необходимо да се провежда разследване. В тези случаи надвишаването на нивата на действия не е свързано с конкретен източник на замърсяване, което може да бъде намалено или отстранено, а с общото замърсяване на околната среда. Поради това е уместно да се определят нивата на действия и за тези храни.
            
         
               (7)
            
            
               При тези обстоятелства Препоръка 2006/88/ЕО следва да бъде заменена с настоящата препоръка,
            
         ПРИЕ НАСТОЯЩАТА ПРЕПОРЪКА:
   1.   Съобразно своето производство, използване и потребление на фуражи и храни държавите-членки извършват наблюдение на случаен принцип за наличие на диоксини, диоксиноподобни ПХБ и на недиоксиноподобни ПХБ във фуражите и храните.
   2.   При установяване на несъответствие с разпоредбите на Директива 2002/32/ЕО и Регламент (ЕО) № 1881/2006, и когато равнищата на диоксини и/или диоксиноподобни ПХБ надвишават нивата на действия, посочени в приложението към настоящата препоръка по отношение на храните и в приложение II към Директива 2002/32/ЕО по отношение на фуражите, държавите-членки съвместно с операторите:
   
               а)
            
            
               започват разследване с цел определяне на източника на замърсяване,
            
         
               б)
            
            
               вземат мерки за ограничаване или отстраняване на източника на замърсяване.
            
         3.   Държавите-членки уведомяват Комисията и останалите държави-членки за своите констатации, за резултатите от своите разследвания и за мерките, взети с цел ограничаване или отстраняване на източника на замърсяване.
   С настоящото се отменя Препоръка 2006/88/ЕО, считано от 1 януари 2012 г.
   
      Съставено в Брюксел на 23 август 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 140, 30.5.2002 г., стр. 10.
   
      (2)  ОВ L 364, 20.12.2006 г., стр. 5.
   
      (3)  ОВ L 42, 14.2.2006 г., стр. 26.
   
      (4)  EFSA Journal (Бюлетин на ЕОБХ), 2010 г.; 8(3):1385, http://www.efsa.europa.eu/en/efsajournal/doc/1385.pdf
   
      ПРИЛОЖЕНИЕ
      Диоксини (сумата от полихлорирани дибензопарадиоксини (ПДБПД) и полихлорирани дибензофурани (ПДБФ), изразени като токсичен еквивалент на Световната здравна организация (СЗО), като се използват факторите за токсична еквивалентност на СЗО (ФТЕ на СЗО), и диоксиноподобни полихлорирани бифенили (ПХБ), изразени като токсичен еквивалент на СЗО, като се използват ФТЕ на СЗО. Фактори за токсична еквивалентност на СЗО за оценка на риска за хора, изготвени въз основа на заключенията на работния семинар на експертите в рамките на Международната програма за химическа безопасност (МПХБ) на Световната здравна организация (СЗО), проведен в Женева през юни 2005 г. (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006))
      
                  Храни
               
               
                  Нива на действия за диоксини + фурани (ФТЕ на СЗО) (1)
                  
               
               
                  Нива на действия за диоксиноподобни ПХБ (ФТЕ на СЗО) (1)
                  
               
            
                  Месо и месни продукти (с изключение на годна за консумация карантия) от следните животни (2):
               
               
                   
               
               
                   
               
            
                  
                              —
                           
                           
                              говеда и овце
                           
                        
               
                  1,75 pg/g мазнина (3)
                  
               
               
                  1,75 pg/g мазнина (3)
                  
               
            
                  
                              —
                           
                           
                              птици
                           
                        
               
                  1,25 pg/g мазнина (3)
                  
               
               
                  0,75 pg/g мазнина (3)
                  
               
            
                  
                              —
                           
                           
                              свине
                           
                        
               
                  0,75 pg/g мазнина (3)
                  
               
               
                  0,5 pg/g мазнина (3)
                  
               
            
                  Смесени мазнини
               
               
                  1,00 pg/g мазнина (3)
                  
               
               
                  0,75 pg/g мазнина (3)
                  
               
            
                  Месо от мускули от отгледана в развъдници риба и рибни продукти от развъдници
               
               
                  1,5 pg/g мокро тегло
               
               
                  2,5 pg/g мокро тегло
               
            
                  Сурово мляко (2) и млечни продукти (2), включително мазнина от масло
               
               
                  1,75 pg/g мазнина (3)
                  
               
               
                  2,0 pg/g мазнина (3)
                  
               
            
                  Кокоши яйца и яйчни продукти (2)
                  
               
               
                  1,75 pg/g мазнина (3)
                  
               
               
                  1,75 pg/g мазнина (3)
                  
               
            
                  Плодове, зеленчуци и зърнени култури
               
               
                  0,3 pg/g мазнина
               
               
                  0,1 pg/g мазнина
               
            
         (1)  Горни граници на концентрациите: горните граници на концентрациите се изчисляват, като се приема, че всички стойности за различните сродни вещества, които са по-ниски от границата на откриване, са равни на границата на откриване.
      
         (2)  Храните, посочени в тази категория, са, както са определени в Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
      
         (3)  Нивата на действия не са приложими за хранителни продукти, съдържащи < 2 % мазнина.